section_heading: Životopis
paragraph_text: Godine 1236. nastavljen je grčka-bugarska opsada Carigrada, prethodno prekinuta zbog zime, ali je grad odolijevao napadima zbog podrške mletačke flote, zbog čega se naposljetku raspalo savezništvo i buknuo sukob između Ivana III. i Ivana Asena II. Godine 1241. bugarski je car umro, a uskoro je upadom Mongola započelo slabljenje bugarske moći na Balkanu, što je išlo u korist caru Ivanu III. koji nije više imao nijednog ozbiljnijeg suparnika. Stoga je već 1242. godine krenuo na Solun gdje je vladao Ivan uz pomoć oslobođenog oca Teodora I. Angela, ali ga je upad Mongola u Malu Aziju odvratio od opsade grada pa je sklopio mir i vratio se u pomoć svom carstvu. Ipak, kao posljedica tog napada, tesalski vladar Ivan Angel Komnen Duka odbacio je carski naslov i priznao prevlast nicejskog cara, našto mu je Ivan III. priznao titulu despota.<ref>Ostrogorski, Georgije, Povijest Bizanta 324. - 1453., str. 259.-260.